छाए रहे बुनियादी सुविधाओं से जुड़े मुद्दे
सिरोही और पिंडवाड़ा पंचायत समिति की बैठक में जनप्रतिनिधियों ने उठाए कई मुद्दे
भास्करन्यूज | सिरोही
पंचायतसमिति की बैठक प्रधान प्रज्ञा कुंवर की अध्यक्षता में हुई। जिसमें बिजली, पानी, सड़क, चिकित्सा जैसी बुनियादी सुविधाओं को मुहैया कराने के मुद्दे उठे। प्रधान बैठक में उपस्थित अधिकारियों के प्रतिनिधियों की मौजूदगी पर रोष व्यक्त किया। उन्होंने कहा कि प्राथमिक एवं सामुदायिक स्वास्थ्य केन्द्रों पर कार्यरत एएनएम अन्य कर्मचारी अपने ड्यूटी समय में उपस्थित रहें ताकि मरीजों का प्राथमिक उपचार हो सके। उन्होंने पटवारियों द्वारा गांवों के सीमाज्ञान के प्रकरणों का निस्तारण एक निश्चित अवधि में किए जाने के निर्देश दिए। उप जिला प्रमुख कानाराम चौधरी ने शिक्षा विभाग में अध्यापकों के पदों में रही असमानता को भी सही करने का मुद्दा उठाया। सदस्य लालाराम ने सिलदर एवं हालीवाडा की स्कूलों में अध्यापकों की कमी के बारे में अवगत कराया गया। जावाल सरपंच ने क्षतिग्रस्त विद्युत पोलों को शीघ्र ही निस्तारण नहीं करने की शिकायत की गई। बैठक में मुख्यमंत्री जल स्वावलंबन योजना के क्रियान्वयन, महानरेगा प्लान वर्ष 2016-17 का अनुमोदन कर प्रस्ताव लिए गए। विकास अधिकारी हीरालाल कलबी ने विभागीय योजनाओं की प्रगति का प्रतिवेदन प्रस्तुत किया। बैठक में कालंद्री नायब तहसीलदार, संबंधित विभागों के प्रतिनिधि, पंचायत समिति के सदस्य, सरपंच एवं ग्राम सेवक मौजूद थे।
सिरोही. पंचायतसमिति की बैठक में मौजूद जनप्रतिनिधि एवं अधिकारी।
hin_Deva hin_Deva mai_Deva hin_Deva hin_Deva